Sisukord
Register 🔎︎

# Tööriistaribad

Järgnev sektsioon annab ülevaate LibreOffice Writeri tööriistaribadest. See kirjeldab LibreOffice'i tööriistaribade vaikesätteid.

## Standardriba

Standardriba on saadaval kõikides LibreOffice'i rakendustes.

## Vormindusriba

Vormindusriba sisaldab teksti vormindamiseks vajalikke funktsioone.

## Joonistusriba

Joonistusriba sisaldab sagedamini kasutatavaid redigeerimisvahendeid. Klõps nupu kõrval oleval noolel avab tööriistariba, mis sisaldab täiendavaid käske.

## Pildiriba

Pildiriba sisaldab piltide vormindamiseks ja paigutamiseks mõeldud funktsioone.

## Paneeliriba

Valitud paneeli korral sisaldabpaneeliriba paneelide vormindamiseks ja paigutamiseks mõeldud tähtsamaid funktsioone.

## OLE-objektide riba

OLE-objektide riba kuvatakse siis, kui on valitud mõni objekt, ja see sisaldab tähtsamaid objektide vormindamise ja paigutamise funktsioone.

## Tabeliriba

Tabeliriba sisaldab tabelitega töötamiseks vajalikke funktsioone. See ilmub, kui paigutad kursori mõnda tabelisse.

## Joonistusobjekti omaduste riba

Tööriistariba Joonistusobjekti omadused leidub Writeris ja Calcis. Vali menüüst Vaade - Tööriistaribad - Joonistusobjekti omadused. Juhtelemendid on kasutatavad, kui joonistusobjekt on valitud. Vastavalt sellele, kas tegu on tekstidokumendi või arvutustabeliga, on tööriistaribal vaikimisi mõned ikoonid erinevad.

## Number- ja täpploendite riba

Täppide ja nummerduse riba sisaldab nummerdatud lõikude struktuuri muutmiseks mõeldud funktsioone, kaasa arvatud lõikude järjekorra muutmine ja erinevate tasemete kirjeldamine.

## Tekstiobjektide riba

Sisaldab joonistusobjektis oleva teksti vormindamiseks mõeldud funktsioone. Tekstiobjekti riba ilmub, kui teha joonistusobjektil topeltklõps.

## Olekuriba

Olekuriba sisaldab teavet aktiivse dokumendi kohta ning erinevaid spetsiaalfunktsioonide nuppe.

## Printimise eelvaade

Printimise eelvaate riba ilmub, kui aktiivset dokumenti vaadatakse printimise eelvaate režiimis.

## Tabeliandmete riba

Tabeliandmete riba nuppude abil juhitakse andmete kuva.

## Joonlauad

Joonlauad kuvavad lehekülje mõõtmeid, tabeldusmärkide asukohti, taandeid, ääriseid ja veerge. Neid kõiki on võimalik hiire abil otse joonlaualt muuta.

## Valemiriba

Valemiriba võimaldab luua ja lisada arvutusi tekstidokumenti. Valemiriba aktiveerimiseks klõpsa F2.

## Lisamine

Tööriistariba sisaldab mitmeid paneelide, piltide, tabelite ja muude objektide lisamiseks vajalikke funktsioone.

## Klassifikatsiooni tööriistariba

Klassifikatsiooniriba sisaldab vahendeid dokumendihalduse turvamiseks.

Klassifikatsiooni tööriistariba sisaldab loendikaste, millega saab valida dokumendi turvaklassifikatsiooni vastavalt BAF-i kategooriapõhimõtetele ja BAILS-i tasemetele. Klassifikatsioonireeglite talletamiseks dokumendi metaandmetena lisab LibreOffice kohandatud väljad dokumendi omadustesse (vt Fail - Omadused - kaart Kohandatud omadused).

Vali Vaade - Tööriistaribad - Klassifikatsioon

- TSCP (Transglobal Secure Collaboration Participation, Inc.) veebisait

- Ärilise autentimisraamistiku (Business Authentication Framework, BAF) dokument (PDF)

- Ärilise autoriseerimisidentimise ja sildistamise skeemi (Business Authorization Identification and Labeling Scheme, BAILS) dokument (PDF)

## Kirjakooste tööriistariba

Kirjakooste tööriistariba sisaldab käske, mida on vaja kirjakoosteprotsessi viimaste sammude jaoks.